En middelsstor, kraftig, matt brunsvart trebukk med gulbrune dekkvinger. Antennene er noe lengre enn kroppen, hvert ledd med en pigg i spissen, men disse blir kortere utover i antennen. Pronotum er avrundet sekskantet med en skarp pigg på hver side, uten påfallende punktering eller mikroskulptur. Dekkvingene er jevnbrede, gulbrune, med to skarpe pigger i spissen. Beina er tynne og middels lange.